Diit 45
Dit kɛ kui̱ kuën kua̱r
(Dit gan Kora)
1
Rieet ti gɔw ca lɔcdä thiäŋ,
min cakä ciök ti̱ti̱
kɛ kui̱ kua̱r,
cu lɛpdä ce̱tnikɛ galam
raam mi gɔ̱r.
2
Gɔaani ji̱n ɛlɔ̱ŋ kä wutni,
kä ji̱n ŋäci ruac gɔaa,
kɛ kui̱c ɛmɔ ci Kuoth ji̱
poth amäni cäŋ kɛl.
3
Yiɛni thɛpdu lɛtdu
lö wääth köör,
nyoth gɔɔydu kɛnɛ buɔ̱mdu.
4
Kɛ buɔ̱mdu juc naath,
kɛ kui̱ thukä kɛnɛ cuɔ̱ɔ̱ŋ,
kɛ buɔ̱mdu lätni
ti ga̱ŋkɛ naath!
5
Ɛ bääriku tin muɔth muɔɔth
yiathkɛ lɔc ji̱ tɛ̈r kua̱r,
ɛ naath tëth ciökniku.
6
Kä bi kɔm kuäärädu te thi̱n
amäni cäŋ kɛl lö Kuoth.
Kä kɛɛt kuäärädu
ɛ kɛɛt cuŋni.
7
Nhɔki ni cuŋ kä lo̱ki mi jiääk.
Kɛ kui̱c ɛmɔ ci Kuoth ni Kuothdu
ji̱ kuany rɛy mäthniku,
kä cɛ ji̱ yi̱r kɛ liɛɛth
tɛthä lɔaac,
8
kä bieyniku cakɛ moc wal
ti kɔap kɔaap.
Rɛy dhɔaar kua̱r in ca la̱t
kɛ tuɔ̱ŋ guɔ̱ri
pua̱tkɛ ji̱ thom mi
tɛɛth lɔcdu thi̱n.
9
Kä te nyiee kua̱ri
rɛy määnku tin nhɔki,
kä kui̱c cuëëcdu cuŋ
ciek kua̱r in
ci rɔ moc kɛ da̱a̱p
O-për thi̱n.
10
Liŋɛ lö nyal,
päli ji̱thdu piny,
päli nɛɛku kɛnɛ
dhɔr guur ruëëc,
11
bi Kuäär lɔcdɛ tɛɛth kɛ gɔɔydu,
luthni jɛ kɛ ɣöö
ɛ kuääru ba.
12
Kä bi ji̱ wec Dhor ji̱ ben
gui̱l kɛ muc,
kä bi nɛy tin ria̱ŋ ria̱a̱ŋ
13
ji̱ ben gui̱l kɛ ti gɔw ti gööl.
Nya kua̱r gɔaaɛ ɛlɔ̱ŋ,
ca bi̱i̱dɛ köc ni da̱a̱p.
14
Cua jɛ nöŋ kuäär ɛ te bi̱i̱
biɛɛlidɛ puɔ̱ɔ̱nydɛ,
kä guɔ̱ɔ̱rkɛ jɛ ɛ mäthnikɛ
kä cuakɛ nöŋ jɛ.
15
Cukɛ ben kɛ tɛ̈th lɔaac
min wäkɛ dhɔr kua̱r.
16
Bi tekɛ gaat lö kuäär ti bi
gua̱a̱th guuri guäl,
kä bikɛ jak kä ruëëc wi̱i̱
muɔ̱ɔ̱n kɛɛliw.
17
Bä ciötdu jak kä tiɛmkɛ
rɛy ri̱cni diaal,
kɛ kui̱c ɛmɔ ba ji̱ liak
ɛ naath amäni cäŋ kɛl.
